joelniklaus/EU_Wikipedias huggingface dataset:
Ľudovít Ladislav Žambokréty

Ľudovít Ladislav Žambokréty tiež Žambokrethy - Zsámbokréty de Nyitrazsámbokrét (*27. november 1844 Zemianske Lieskové - †25. jún 1911 Púchov) bol evanjelický kňaz, publicista, historik, slovenský národný buditeľ, zeman.

Rodina 
 Otec: Istók Žambokréty - Zsámbokréty de Nyitrazsámbokrét 
 Matka: Terézia rod. Križanová

Život 
Pochádzal zo starej slovenskej zemianskej rodiny "Zsámbokréty de Nyitrazsámbokrét" z Malých Žabokriek (Borčanyi nesprávne uvádza, že od Nitry). Bol svokrom JUDr. Karola Štúra, slovenského národného dejateľa, synovca Ľudovíta Štúra, ktorý mal za manželku jeho dcéru Kornéliu. Študoval v evanjelickom lýceu v Bratislave a teológiu vo Viedni. Po skončení štúdia bol krátko kaplánom v Kochanovciach a potom v rokoch 1875 - 1911 bol farárom v Púchove.

Zaslúžil sa o výstavbu evanjelického kostola v Púchove. V nemčine vydal publikáciu Ein kleiner Uberblick uber die Geschichte der Evang. a. c. Kirchengemeide in Puchó (Krátky pohľad na dejiny ev. a. v. zboru v Púchove, Trenčín 1878). Písal aj vlastenecké básne, ktoré uverejňoval v časopisoch Junoš, Sokol, Orol a inde. Prekladal z nemčiny (H. Heine) a maďarčiny (K. Tóth, M. Schaffy). Písal aj články s národopisnou tematikou a cirkevno-historické príspevky.

Popularizoval moderné poľnohospodárstvo a ovocinárstvo. Pomáhal budovať ovocinárske škôlky. V 80. rokoch 19. storočia bol vedúcim činiteľom filiálky Hospodárskeho spolku Ilavského a Púchovského okresu. Venoval sa aj praktickej ľudovýchove a publicistike v oblasti veterinárnej medicíny, vydal spis Malá apatéka (1872), ktorý je prehľadom najzávažnejších chorôb rožného dobytka a liekov proti nim.

Zomrel v Púchove, kde je aj pochovaný.

Zdroj 
Michal Slávik: Slovenskí národovci do 30. októbra 1918
Záznam o narodení a krste v matrike záznam číslo 91

Narodenia v 1844
Úmrtia v 1911
Slovenskí evanjelickí kňazi
Príslušníci zemianskeho stavu
Osobnosti z Melčíc-Lieskového
Slovenskí šľachtici
Uhorskí šľachtici
Slovenskí publicisti
Slovenskí historici
Slovenskí národní buditelia
Easter egg

Easter egg alebo veľkonočné vajíčko/vajce je skrytá a oficiálne nedokumentovaná funkcia alebo vlastnosť počítačového programu, DVD alebo CD. Veľkonočnými vajíčkami môžu byť neškodné minihry, vtipné funkcie, neobvyklé, implicitne nedefinované správanie programu, rôzne animácie, grafické symboly, titulky s menami tímu programových tvorcov.

Veľkonočné vajíčko sa nevyvoláva bežným výberom z užívateľského menu programu, alebo funkčným klávesom. Skryté funkcie sa v niektorých prípadoch vyvolávajú na rôznych miestach rozhrania programu cez pravé, kontextové menu, rôznymi kombináciami klávesových skratiek, či príkazov, ale najčastejšie bývajú skryté pri použití klávesových skratiek, či dvojklikov na informačnom okne po vyvolaní programového menu „O programe“ (angl. „About“).

Niekoľko príkladov „easter eggov“ 
V začiatkoch programovania bol termín veľkonočného vajíčka použitý pre skryté komentáre, či poznámky priamo v programovom kóde. Easter eggy je možné objaviť skryté aj v pamäti ROM osobných počítačov. Zvykne obsahovať zoznam mien členov vývojárskeho tímu, politické narážky, úryvky hudobných skladieb, či logo, alebo skupinový obrázok vývojárov.

Za najväčšie veľkonočné vajíčko je považovaná skrytá verzia hry Pitfall II: Lost Caverns pre počítačové herné konzoly Atari 400/800, ktorá bola komplexnejšia a náročnejšia ako originálny prezentovaný softvérový balík.

Veľkonočné vajíčko v Exceli, súčasti programového balíka Microsoft Office 1997 obsahuje aj skrytý letecký simulátor, vo Worde sa nachádza pinball atď.

Referencie

Externé odkazy 
 Easter eggs and the Trusted Computing Base 
 Chip Fun: Microchip-based Easter eggs 
 Lee's PeeknPoke Issue 5 – PDF retro game magazine with Atari 2600
 Software Tips and Tricks
 Egg Heaven 
 DVD Easter Eggs 
 The Easter Egg Archive 
 Easter egg: Information from Answers.com

Softvér
Tekov (hrad)

Tekov (-normovaný názov) alebo Tekovský hrad bol zemný hrad, stojaci v obci Starý Tekov. Archeologické nálezy na vrchu Várheď dokazujú, že bol osídlený už od neolitu. Prvá zmienka o hrade pochádza z roku 1075. Zničený bol v 14. storočí.

Dejiny 
Vďaka ideálnej strategickej polohe pri dôležitom brode, na rozdvojení Perca a Hrona, sa stal pôvodný zemný hrad čoskoro župným sídlom. K vývinu mesta však nedošlo pre rozklad kráľovského župného zariadenia, pri ktorom sa aj Tekovský hrad dostal do súkromných rúk (1272) a zanedlho potom zanikol. Jeho majetky pripojili v 14. storočí k Levickému hradu.

Exteriér hradu 
Hrad stál na okraji vyvýšeniny, z ktorej bol relatívne dobrý výhľad do okolia. Smerom ako sa zvažovala, boli pravdepodobne palisády a mierna oblá nerovnosť naznačuje, že možno aj obranná stavba. Pod ňou je viditeľná priekopa, ktorá bránila hrad z najprístupnejšej strany a bola vytvorená pravdepodobne zámerne.

Súčasný stav 
Poloha Várheď je dnes v strede obce Starý Tekov. Na mieste hradu je dnes cintorín, v blízkosti je kostol. Terénne nerovnosti naznačujú polohu a rozlohu hradu.

Referencie

Externé odkazy 

Hrady a zámky na Slovensku
Starý Tekov
Stavby v okrese Levice
Stará rieka

Stará rieka môže byť:

rieka, prítok Tisovníka v povodí Ipľa, pozri Stará rieka (prítok Tisovníka)
potok, prítok Jovsianskeho potoka v povodí Uhu, pozri Stará rieka (prítok Jovsianskeho potoka)
Andrej Sergejevič Aršavin

Andrej Sergejevič Aršavin, rus. Андрей Сергеевич Аршавин (* 29. máj 1981, Petrohrad) je ruský futbalový stredopoliar hrajúci v tíme FK Kubaň. Predtým hrával za klub FK Zenit Petrohrad. S týmto klubom získal v sezóne 2007/08 Pohár UEFA po finálovej výhre nad Glasgowom Rangers. Celkovo odohral 238 zápasov a dal 51 gólov. Na konci jarného prestupového obdobia 2009 prestúpil do anglického klubu Arsenal Londýn. 21. apríla dal Liverpoolu v ligovom zápase 4 góly. Bolo to prvýkrát po 63 rokov, keď Liverpool dostal štyri góly od jedného hráča na domácom štadióne.

Zaujímavosti 
Ako chlapec bol povolaný do regionálneho výberu.
Svoj profesionálny debut si odbil proti anglickému Bradford City.
Napísal tri knihy, vrátane jednej s názvom - '555 otázok a odpovedí o ženách, peniazoch, politike a futbale. '
Má diplom z módneho návrhárstva.
Vyhral Pohár UEFA s jeho bývalým klubom.
V Zenitu Petrohrad strelil 71 gólov.

Iné projekty

Externé odkazy 
 Profil hráča na fc-zenit.ru
 Štatistiky hráča na soccernet.com

Ruskí futbalisti
Hráči Majstrovstiev Európy vo futbale 2008
Hráči Majstrovstiev Európy vo futbale 2012
Hráči FK Zenit Petrohrad
Osobnosti z Petrohradu
Buková

Buková môže byť:

na Slovensku:
obec v okrese Trnava, Buková (okres Trnava)
miestna časť obce Kotešová v okrese Bytča, pozri Buková (Kotešová)
potok v Malých Karpatoch, pozri Buková (potok)
vodná nádrž v okrese Trnava, pozri Buková (vodná nádrž)
chránené územie v Malých Karpatoch, pozri Buková (prírodná rezervácia)

v Česku:
obec v okrese Plzeň-juh, pozri Buková (okres Plzeň-juh)
obec v okrese Prostějov, pozri Buková (okres Prostějov)
obec v okrese Příbram, pozri Buková u Příbramě

Pozri aj 

Biksard - Buková
Nová Buková
Velká Buková
Nitriansky kódex

Nitriansky evanjeliár alebo Nitriansky kódex je latinský evanjeliár, ktorý je najstaršou listinnou ručne písanou pamiatkou na území Slovenska.

Pochádza pravdepodobne z roku 1083. Nitriansky kódex je kniha písaná úhľadným písmom s kolorovanými inicálkami, obsahujúca liturgické lexty. Listy sú zviazané vo väzbe z pozláteného mosadzného plechu. Z nej zaujme najviac predná doska, ktorej výzdoba je ozajstným umeleckým skvostom. Dominuje jej byzantský relikviárny dvojitý kríž so strieborného alebo pocínovaného plechu s dutým vnútrom obsahujúcim relikvie - úlomky dreva a kúsok hrubej tkaniny. Tie podľa legendy pochádzajú z kríža, ktorý v 4. storočí údajne objavila na vrchu Golgota matka rímskeho cisára Konštantína Veľkého Helena.

Kniha písaná v latinčine vznikla v benediktínskom kláštore v Hronskom Beňadiku. Obsahuje výňatky z evanjelií čítaných pri bohoslužbách, tzv. perikopy. Okrem toho Nitriansky kódex obsahuje mená svätcov ako i zoznam liturgických sviatkov slávených v čase jeho vzniku.

Po svojom vzniku bol kódex dlho uchovávaný za múrmi kláštora. Po smrti benediktínskeho opáta Jána III. v roku 1510 začal kláštor materiálne a duchovne upadať. V súvislosti s tým kódex v roku 1556 pripadol darom Ostrihomskej kapitule. Na jeho znovuvrátení na Slovensko má veľkú zásluhu arcibiskup Juraj Slepčiansky-Pohronec (1595 - 1685). Jeho pričinením  sa táto vzácna písomná pamiatka európskeho významu dostala do Nitry. V rokoch 1919 - 1942 bola však opäť uložená v Ostrihome ako chrámový poklad tunajšej baziliky. Definitívne sa späť kódex dostal v roku 1942 kedy bol uložený na Nitrianskom hrade a dnes je majetkom biskupského úradu.

Nitriansky kódex je zapísaný v zozname národných kultúrnych pamiatok v archívoch Slovenskej republiky, kde má poradové číslo jeden.

Referencie 

Kultúrne pamiatky na Slovensku
G3 (koncertná skupina)

G3  je príležitostné hudobné zoskupenie ktoré vystupuje na koncertných turné. Názov je odvodený od základnej filizofie zostavy formácie troch (3) gitaristov (G). Autorom tohto projektu je  gitarista Joe Satriani. 

Od jeho počiatku v roku 1996 sa na vystúpeniach projektu G3 zúčastnili: Steve Vai, Eric Johnson, Kenny Wayne Shepherd, Yngwie Malmsteen, John Petrucci, Robert Fripp, Paul Gilbert, Uli Jon Roth, Michael Schenker, Adrian Legg, vrátane špeciálnych hostí ako Tony MacAlpine, Johnny Hiland, Steve Lukather, Steve Morse, Chris Duarte, Andy Timmons, Neal Schon, Gary Hoey, Brian May, Billy Gibbons, Johnny A, George Lynch, Patrick Rondat a Eric Sardinas.

Štatistiky G3

Účasť členov hudobných skupín 
Na koncertných turné G3 sa zúčastnili po dvaja členovia skupín Dream Theater, Mr. Big, Scorpions a Racer X boli to: John Petrucci (gitara) a Mike Portnoy (bicie) (2001, 2002, 2005, 2006 a 2007), Paul Gilbert (gitara) (2001, 2002 a 2007) a Billy Sheehan (basová gitara) (2001, 2002, 2003, 2004, 2005 & 2006), Michael Schenker a Uli Jon Roth (obidvaja gitary - 1998), a Paul Gilbert a Bruce Bouillet (obidvaja gitary - 2007).

Viacnásobná účasť gitaristov 
S Joe Satrianim je najstabilnejším členom formácie Steve Vai, okrem nich sa vystúpení viackrát zúčastnili:
 John Petrucci - 6-krát
 Paul Gilbert - 3-krát
 Eric Johnson - 3-krát
 Robert Fripp - 2-krát

Členovia gitarovej trojky na turné 
 1996 (Severná Amerika): Joe Satriani, Steve Vai, Eric Johnson
 1997 (Severná Amerika): Joe Satriani, Kenny Wayne Shepherd, Robert Fripp
 1997 (Európa): Joe Satriani, Steve Vai, Adrian Legg
 1998 (Európa): Joe Satriani, Michael Schenker, Uli Jon Roth
 2000 (Rentak Rhythm Of Asia) : Joe Satriani, Steve Vai, Eric Johnson
 2001 (Severná Amerika): Joe Satriani, Steve Vai, John Petrucci
 2003 (Severná Amerika): Joe Satriani, Steve Vai, Yngwie Malmsteen
 2004 (Európa/Južná Amerika): Joe Satriani, Steve Vai, Robert Fripp
 2005 (Japonsko): Joe Satriani, Steve Vai, John Petrucci
 2006 (Južná Amerika): Joe Satriani, John Petrucci, Eric Johnson
 2006 (Austrália): Joe Satriani, Steve Vai, John Petrucci
 2007 (Severná Amerika): Joe Satriani, John Petrucci, Paul Gilbert

Externé odkazy 
 www.rondat.com - G3 Tour
  Malaysia's biggest music festival レンタッ・アジア Asia レンタッ
 www.vivamusic.com

Superskupiny
Astrud Gilberto

Astrud Gilberto (* 29. marec 1940, Bahia, Brazília) je brazílska speváčka, známa svojou sambou a bossa novou. Za pesničku "The Girl from Ipanema" dostala v roku 1965 Grammy Award.

Diskografia 
 Getz Au-Go-Go (1964) - Stan Getz and Astrud Gilberto
 The Astrud Gilberto Album (1965)
 The Shadow of Your Smile (1965)
 Look to the Rainbow (1966)
 A Certain Smile, a Certain Sadness with Walter Wanderley (1967)
 Beach Samba (1967)
 Windy (1968)
 I Haven't Got Anything Better to Do (1969)
 September 17, 1969 (1969)
 Gilberto Golden Japanese Album (1969)
 Astrud Gilberto with Stanley Turrentine (1971)
 Astrud Gilberto Now (1972)
 That Girl from Ipanema (1977)
 Astrud Gilberto Plus James Last Orchestra (1987)
 Live in New York (1996)
 Temperance (1997)
 Jungle (2002)
 Coffee & Bossa: The Chillout Sound of Astrud Gilberto (2006)

Externé odkazy 
Astrud Gilberto Oficiálna stránka

Narodenia v 1940
Brazílski speváci
Karang

Karang je v súčasnosti neaktívny stratovulkán nachádzajúci sa na západe ostrova Jáva asi 15 km juhovýchodne od masívnej pleistocénnej kaldery Danau. Prevažne bazaltovo - andezitový vulkán je najvyšší zo skupiny stratovulkánov v okolí kaldery, od stratovulkánu Pulosari ho oddeľuje len sedlo. Sopka, až na aktívne fumaroly v parazitických kráteroch na východnom svahu, nejaví žiadne známky aktivity.

Externé odkazy 
 www.volcano.si.edu - stratovulkán Karang na Global Volcanism Program 

Sopky Indonézie
Stratovulkány
Srpicokrídlaté

Srpicokrídlaté (lat. Mecopteroidea) je rôzne definovaný taxón (klasifikovaný napríklad ako nadrad) holometabolného hmyzu. 

Pôvodne (Chen 1946) zahŕňal taxóny  Hymenoptera (blanokrídlovce) + Lepidoptera (motýle) + Mecoptera (srpice) . V neskorších systémoch zahŕňal napríklad taxóny Trichoptera (potočníky) + Lepidoptera (motýle) + Mecoptera (srpice). V aktuálnom systéme zahŕňa spravidla  Mecoptera (srpice) + Siphonaptera (Aphaniptera, blchy) a prípadne aj Diptera (dvojkrídlovce) a Strepsiptera (riasavce).

Zdroje

Holometabolný hmyz
Forssa

Forssa je mesto vo Fínsku v provincii Južné Fínsko a kraji Kanta-Häme.

Nachádza sa v centre pomyselného trojuholníka tvoreného troma najväčšími mestami Fínska (Helsinki, Turku a Tampere). Počet obyvateľov je 17 916 (2007)  a rozloha (chotár) mesta je 254,7 km² z čoho je 5,3 km² vodných plôch. Priemerný počet obyvateľov na km² je 73.

Iné projekty

Externé odkazy
Forssa - oficiálna stránka mesta

Mestá vo Fínsku
Viliam Schrojf

Viliam Schrojf (* 2. august 1931, Praha – † 1. september 2007, Bratislava) bol slovenský futbalový brankár hrajúci za tímy Křídla vlasti Olomouc, Slovan Bratislava a Lokomotíva Košice. Hrával aj za Česko-Slovensko, s ktorým získal na Majstrovstvách sveta v Čile v roku 1962 druhé miesto.  Práve vďaka jeho výkonu sa česko-slovenské mužstvo dostalo až do finále a Schrojf sa stal najlepším brankárom šampionátu.

Klubová kariéra 
Vildo Schrojf sa narodil v Prahe, kde začal hrať medzi dospelými v klube Admira Praha XIII. (1949 - 1952). Po vojenskej základnej službe, ktorú absolvoval ako brankár v Křídlach vlasti Olomouc, hral od roku 1955 desať sezón v Slovane Bratislava.  Do Slovanu prišiel v čase, kedy tréner Leopold Šťastný budoval nové mužstvo, ktoré malo nadviazať na úspechy tímu z konca štyridsiatych rokov. Schrojf bol desať rokov prvým brankárom mužstva a ešte roku 1955 dopomohol klubu k zisku majstrovského titulu. Svoju poslednú sezónou na Slovensku absolvoval v Lokomotíve Košice. Schrojf odohral celkom 240 ligových zápasov a ako zaslúžilému reprezentantovi mu umožnili v roku 1967 odchod do zahraničia, kde hral v Austrálii za Sláviu Melbourne a neskôr od roku 1973 do 1977 pôsobil ako hrajúci tréner v ASV Kittsee.

Reprezentácia 
Debutoval 4. októbra 1953 v Prahe v nešťastnom zápase proti Maďarsku, keď na druhý polčas vystriedal Imricha Stacha. Dostal len jeden gól. Česko-Slovensko nakoniec prehralo 1-4.
Svoj vrchol zažil na MS v Čile v tíme vedenom Rudolfom Vytlačilom, kedy sa Česko-Slovensko ako najúspešnejšie európske mužstvo dostalo prekvapivo až do finále práve vďaka Schrojfovmu výkonu.  Ani španielske, maďarské či brazílske hviezdy ho nedokázali prekonať a v semifinále proti Juhoslávii inkasoval len raz.  Pamätný zostal najmä štvrťfinálový zápas so skvelým maďarským tímom, po ktorom ho vďační spoluhráči vyniesli na rukách z ihriska. Tento "futbalový Verdun," v ktorom "šesťruký" Vildo podal v skutku neuveriteľný výkon a zaslúžil si uznanie i obdiv celého sveta, skončil pre čs. tím najtesnejším víťazstvom 1-0. Vratké športové šťastie sa mu však postavilo chrbtom práve vo finále, kedy Česko-Slovensko dva razy inkasovalo po chybe brankára. Napriek tomu však Schrojf celkom zaslúžene získal ocenenie najlepšieho brankára majstrovstiev. Schrojf sa tiež podieľal na úspechu česko-slovenského národného mužstva na prvých ME v r. 1960, kde skončilo tretie, a s reprezentáciou sa rozlúčil v kvalifikácie na MS roku 1966.
Celkovo reprezentoval svoju krajinu na troch majstrovstvách sveta, čo do teraz žiaden čs. brankár nezopakoval.

Ocenenia 
 Zoznam 50 najvýznamnejších osobností vyhlásených Európskou futbalovou úniou
 Najlepší brankár Majstrovstiev sveta 1962.
 člen Siene slávy slovenského futbalu

Referencie 

Slovenskí futbalisti
Česko-slovenskí futbalisti
Hráči VTJ Dukla Olomouc
Hráči ŠK Slovan Bratislava
Hráči FC Lokomotíva Košice
Filippo Raciti

Filippo Raciti (* 17. január 1967, Catania - † 2. február 2007, Catania) bol taliansky policajt, ktorý zomrel 2. februára 2007 po futbalovom zápase medzi Cataniou a Palermom. 

Raciti vstúpil do policajného zboru v roku 1986, žil v meste Acireale so svojou ženou a dvoma deťmi (15 a 9-ročný).

Smrť 
Zomrel po futbalovom zápase sicílskeho derby medzi Cataniou a Palermom po tom, čo ho jeden z fanúšikov zasiahol kusom z umývadla. Raciti pokračoval vo svojej práci a 45 minút na to skolaboval, keď v jeho blízkosti vybuchla malá bomba. Pôvodným stanoviskom smrti bol práve výbuch malej bomby, ale pitva preukázala, že zomrel po zásahu umývadlom.

Dôsledky 
Dôsledkom týchto nepokojov bolo suspendácia všetkých zápasov v Taliansku vrátanie reprezentácie na jeden týždeň a jeho smrť vyvolala silné emócie v celom štáte a solidaritu voči talianskym policajtom. 17. februára 2007 sa mestská rada mesta Quarrata v Toskánsku rozhodla pomenovať mestský futbalový štadión po ňom. 11. marca 2007 mu udelená medaila Medaglia d'oro al valor civile alla memoria in memoriam.

Pozri aj 
 Športoví chuligáni

Referencie 

Narodenia v 1967
Úmrtia v 2007
Talianski policajti
Zomretí pri výkone služby
Salak

Salak je v súčasnosti neaktívny stratovulkán, nachádzajúci sa na indonézskom ostrove Jáva. Vrchol  vysokého vulkánu je ukončený dvoma krátermi so silne poškodenými stenami. Sopka bola naposledy aktívna v januári roku 1938 – išlo o menšiu freatickú erupciu z parazitického krátera na západnom svahu, podobne ako aj predchádzajúce erupcie v 20. storočí. V súčasnosti sa v tejto oblasti nachádzajú aktívne fumaroly a okolie vulkánu je miestom geotermálneho prieskumu.

Iné projekty 
.

Externé odkazy 
 www.volcano.si.edu – stratovulkán Salak na Global Volcanism Program 

Sopky Indonézie
Stratovulkány
Roald Dahl

Roald Dahl (* 13. september 1916, Llandaff, Spojené kráľovstvo – † 23. november 1990, Oxford) bol britský spisovateľ, známy hlavne od roku 1940 tvorbou pre deti i dospelých. K jeho najznámejším dielam patrí Charlie a továreň na čokoládu, Matilda, Čarodejnice a Jakub a obrovská broskyňa.

Životopis 
Narodil sa nórskym rodičom Haraldovi Dahlovi a Sofie Magdalene Dahl  Hesselbergovej. V roku 1916 sa celá rodina presťahovala do Cardiffu. Meno dostal podľa polárneho bádateľa Roald Amundsena, vtedajšieho nórskeho národného hrdinu. 

V roku 1920 zomrela jeho sestra Astri na zápal slepého čreva. O rok neskôr zomrel aj jeho otec (na zápal pľúc). Jeho matka sa rozhodla zostať naďalej vo Walese, pretože si jej manžel želal, aby jeho deti študovali v anglických školách. Prvá škola, na ktorú začal ako 7-ročný chodiť, bola The Cathedral School v Llandaffe. Neskôr (keď mal 9 rokov) prestúpil do internátnej školy Saint Peter's vo Weston-super-Mare. Cítil sa tu veľmi osamelo a bol často šikanovaný. V trinástich rokoch začal navštevovať Repton School v Derbyshire.

Po dokončení školy nastúpil do firmy Shell a stal sa jedným z obchodných zástupcov pre oblasť východnej Afriky. Počas druhej svetovej vojny pracoval v letectve. Po krátkej dobe havaroval, čo mu neskôr znemožnilo pokračovať v letectve. Do konca vojny potom pracoval ako Asistent Air Attache v USA. 

V roku 1953 sa oženil s filmovou herečkou Patriciou Neal, nositeľkou Oscara za rolu vo filme Hud. Mali spolu päť detí, z ktorých jedno nešťastne zomrelo v roku 1962. Patriciu postihla mŕtvica, a po jej zotavení sa v roku 1983 nakoniec rozviedli. Neskôr sa oženil s Felicity Croslandovou.

Zomrel na leukémiu vo veku 74 rokov.

Diela

Tvorba pre deti 
 1961 – Jakub a obrovská broskyňa 
 1964 – Charlie a továreň na čokoládu 
 1966 – Zázračný prst 
 1943 – Minpinkovia
 1970 – Fantastický pán Lišiak 
 1971 – Charlie a veľký sklený výťah 
 1975 – Danny, majster sveta 
 1978 – Obrovský Krokodíl 
 1980 – Hastrošovci (The Twits)
 1981 – Jurov zázračný liek 
 1983 – Čarodejnice 
 1982 – Kamoš obor (The BFG)
 1985 – Žirafa, Pelly a ja 
 1988 – Matilda 
 1989 – Akčan Tyrok

Tvorba pre dospelých 
 1946 – Prepínam: Desať príbehov o letiacich a lietaní 
 1953 – Človek ako vy 
 1954 – Aj jahňa môže zabiť 
 1960 – Pobozkaj ma, pobozkaj 
 1969 – Dvadsať deväť bozkov Roalda Dahla 
 1974 – Ľúbostné rošády 
 1978 – The Best of Roald Dahl 
 1979 – Neuveriteľné príbehy
 1991 – Kolekcia krátkych príbehov od Dahla 
 2006 – Roald Dahl – Zbierka príbehov 
 2008 – Poklad Roalda Dahla

Referencie

Iné projekty

Externé odkazy 
Oficiálna stránka
Múzeum Roald Dahl
Nadačná stránka Roalda Dahla
Stránka slovenského vydavateľa Roald Dahla

Zdroj 

Anglickí spisovatelia
Anglickí spisovatelia pre deti a mládež
Britskí letci
Britské letecké esá druhej svetovej vojny
Príslušníci Royal Air Force
Úmrtia na leukémiu
Edward Lorenz

Edward Norton Lorenz (* 23. máj 1917, West Hartford, Connecticut, USA – † 16. apríl 2008, Cambridge, Massachusetts) bol americký matematik a meteorológ venujúci sa teórii chaosu, zaviedol termín podivný atraktor. Je spojený s fenoménom známym ako motýlí efekt.

Životopis 
Narodil sa v západnom Hartforde v štáte Connecticut, diplom z matematiky získal na Univerzite Dartmouth v roku 1938, na Harvarde v roku 1940 a diplom z meteorológie na MIT v rokoch 1943 a 1948. Keď v druhej svetovej vojne slúžil ako predpovedajúci meteorológ, rozhodol sa tento odbor študovať. 

"Ako chlapec som sa vždy zaujímal o čísla a fascinovali ma zmeny počasia," napísal Lorenz vo svojej autobiografii. V roku 1960 prišiel na to, že aj malé rozdiely v dynamicky fungujúcom systéme môžu byť pôvodcom veľmi veľkých zmien, čo je dnes známe ako motýlí efekt. V roku 1972 zverejnil štúdiu s názvom Predvídateľnosť: Môže trepot motýlích krídel v Brazílii spôsobiť tornádo v Texase? Ukázal, že niektoré deterministické systémy majú formálne hranice predvídateľnosti, Lorenz v podstate zneplatnil teóriu karteziánskeho vesmíru a podnietil to, čo niektorí označujú ako tretiu vedeckú revolúciu v 20. storočí, po relativite a kvantovej fyzike.

Edward Lorenz v stredu 16. apríla 2008 vo veku 90 rokov podľahol rakovine. Zanechal po sebe tri deti a štyri vnúčatá.

Referencie

Externé odkazy 
 Video clip of Edward N. Lorenz speaking at the International Conference on Complex Systems, hosted by the New England Complex Systems Institute (NECSI)
 Obituary
 National Academy of Sciences Biographical Memoir

Matematici USA
Meteorológovia USA
Absolventi MIT
Osobnosti z Connecticutu
Zemetrasenie v Indickom oceáne 26. decembra 2004

Zemetrasenie v Indickom oceáne alebo Sumatransko-andamanské zemetrasenie, ktoré sa udialo o 00:58:53 svetového času 26. decembra 2004, bolo podmorské tektonické zemetrasenie subdukčného pôvodu, ktorého epicentrum sa nachádzalo západne od Sumatry v Indonézii. Bolo jedným z najväčších zemetrasení za posledných 100 rokov. Zemetrasenie spôsobilo sériu ničivých cunami pozdĺž priľahlého pobrežia Indického oceánu, ktoré zasiahli 11 krajín, kde zahynulo viac než 225 000 ľudí. Prívalové vlny dosahovali výšku . Medzi najviac postihnuté krajiny patrila Indonézia, Srí Lanka, India a Thajsko.

S momentovým magnitúdom hlavného ostrasu dosahujúcim hodnoty od 9,1 do 9,3 je radené medzi najsilnejšie zemetrasenia zaznamenané seizmografmi. Najsilnejšie dotrasy mali hodnotu magnitúda 7,1. Pri tomto zemetrasení bol tiež zaznamenaný zatiaľ najdlhší čas pohybu pozdĺž zlomovej plochy, ktorý trval 8,3 až 10 minút. Spôsobilo silné vibrácie celej planéty a horizontálny pohyb morského dna o .

Zemetrasenie malo neobyčajne veľký geografický dosah. Presun blokov pozdĺž  dlhej zlomovej plochy sa odhaduje na približne  smerom do subdukčnej zóny, kde sa Indická platňa podsúva pod Barmskú platňu. Pohyb nebol priebežný, ale prebiehal v postupných skokoch a trval 8,3 až 10 minút. Seizmografické a akustické merania potvrdzujú, že počas prvej fázy pohybu došlo k vzniku asi  dlhej a  zlomovej zóny, nachádzajúcej sa asi  pod povrchom morského dna. Išlo o najväčšiu dosiaľ zaznamenanú zlomovú poruchu spôsobenú zemetrasením. Porucha sa zväčšovala rýchlosťou /s čo je asi /h, pri pobreží indonézskej provincie Aceh smerom na severozápad po dobu asi 100 sekúnd. Po asi 100 sekundovej prestávke opäť pokračovala k Andamanským a Nikobarským ostrovom. Severná časť zlomu vznikala pomalšie ako južná časť, rýchlosťou /s teda /h a pokračovala na sever ešte 5 minút, až kým nenarazila na rozhranie, kde sa subdukčná zóna mení na smerný posun, kde sa dve platne pohybujú pozdĺž seba. Tu bol objem presunutej vody menší a preto ani cunami, ktoré zasiiahli priľahlé časti pobrežia v severnej časti Indického oceánu neboli také vysoké.

Obrovské škody, ktoré zemetrasenie spôsobilo na mnohých miestach, ako aj prítomnosť veľkého množstva turistov zo západných krajín, urýchlili dodávky humanitárnej pomoci do postihnutých oblastí. Svetová verejnosť prispela postihnutým krajinám pomocou vo výške 7 miliárd amerických dolárov.

Iné projekty 

Zemetrasenia
2004 v Ázii
Letisko Đồng Hới

Letisko Dong Hoi () je letisko sídliace na západe Đồng Hớia, v mestskej časti Quảng Bình, Vietnam.

Aerolínie a destinácie 
 Vietnam Airlines (Hanoj, Hočiminovo Mesto)

Referencie

Iné projekty

Externé odkazy 
 Dong Hoi airport put into use

Letiská vo Vietname
Quảng Bình
Aelius Donatus

Aelius Donatus (4. storočie) bol rímsky gramatik a učiteľ rečníctva, autor niekoľkých významných literárno-teoretických diel. O jeho živote vieme iba toľko, že bol učiteľom Hieronyma.

Dielo 
 komentár k Terentiovi – dochovaný celý až na oddiely týkajúce sa komédie Heautontimoroumenos (Sebatrapič), kompilácia starších prameňov
 komentár k Vergíliovi – dochovaný iba úvodný životopis Vergília (Vita Vergilii) čerpajúci zo strateného Suetoniovho diela a prvá časť komentáru k zbierke Bucolica.
 Ars grammatica (Gramatika), delí sa na kratšiu Ars minor (Malá gramatika) a Ars maior (Veľká gramatika) – obe diela sú významnou príručkou latinskej gramatiky, ktorá bola používaná ako učebnica počas celého stredoveku. Malá gramatika sa zaoberá slovnými druhmi, Veľká gramatika štylistikou a metrikou.

Až do 19. storočia bol Aelius Donatus mylne stotožňovaný s Tiberiom Claudiom Donatom, iným autorom komentárov k Vergíliovi (Interpretationes Vergilianae), ktoré sa celé dochovali.

Externé odkazy 
Ars Minor (latinsky)
Ars Maior (latinsky)
 Dielo Aelia Donata (latinsky)
Corpus Grammaticorum Latinorum (latinsky)

Literatúra 
 
 Schönberger, A.: Die Ars minor des Aelius Donatus: lateinischer Text und kommentierte deutsche Übersetzung einer antiken Elementargrammatik aus dem 4. Jahrhundert nach Christus, Frankfurt am Main: Valentia, 2008, ISBN 978-3-936132-31-1.
 Schönberger, A.: Die Ars maior des Aelius Donatus: lateinischer Text und kommentierte deutsche Übersetzung einer antiken Lateingrammatik des 4. Jahrhunderts für den fortgeschrittenen Anfängeruntericht, Frankfurt am Main: Valentia, 2009, ISBN 978-3-936132-32-8.

Spisovatelia starovekého Ríma
Rutilius Taurus Aemilianus Palladius

Rutilius Taurus Aemilianus Palladius (4. storočie) bol  rímsky spisovateľ, autor diela Opus agriculturae (Poľnohospodárske práce) označovaného tiež názvom De Re Rustica (O poľnohospodárstve). Pohľad, ktorý prevláda v 14-dielnej knihe, prezrádza, že autor diela patril k bohatej veľkostatkárskej aristokracii v západnej časti Rímskej ríše, konzervatívnej vrstve veľkých pozemkových vlastníkov, ktorá sa bránila prechodu k novým technológiám a následným spoločenským zmenám.

Knihy II-XIII Opus agriculturae sa mesiac po mesiaci zaoberajú poľnohospodárskymi prácami určenými na každý mesiac v roku. Posledná kniha XIV, označená vlastným názvom De Insitione (O ovocných stromoch) je zložená v elegickom distichu. Ide o odkaz klasického rímskeho spisovateľa náučnej prózy o poľnohospodárstve, Palladiovho predchodcu Iunia Moderata Columellu. Palladius mimo neho čerpal i z diel Catona Staršieho a encyklopedistu Varrona.

Externé odkazy
Opus agriculturae (latinsky)
Raný anglický preklad Palladia(anglicky)

Literatúra

Zdroj 

Básnici starovekého Ríma
RGB

RGB je aditívny farebný model, pri ktorom svetlo želanej farby vzniká zmiešaním červeného, zeleného a modrého svetla vhodnej intenzity. Používa sa vo farebnej fotografii, osvetľovacej a zobrazovacej technike (farebné monitory, projektory).

Základné alebo primárne farebné zložky sú: červená (R z angl. Red), zelená (G z angl. Green) a modrá (B z angl. Blue). Pre tieto farby je charakteristické, že ľudské oko má najlepšiu citlivosť práve pre ich vlnové dĺžky (630, 530 a 450 nm). Všetky viditeľné farby sú vlastne kombináciou týchto troch základných farebných zložiek. Miešanie farieb je založené na aditívnom spôsobe, čiže sčítaním (pridávaním farby k farbe).

V prípade najbežnejšej 8-bitovej kvantizácie, umožňujúcej 256 diskrétnych hodnôt, môžu jednotlivé farebné zložky nadobúdať celočíselné hodnoty z intervalu <0,255> (<00,FF> v šestnástkovej sústave). Čierna farba má v modeli RGB hodnotu 0 – 0 – 0, teda žiadna zo základných farieb nie je zastúpená. Naopak v bielej farbe sú zastúpené všetky základné farby v ich maximálnych hodnotách, čiže je zapísaná ako 255 – 255 – 255.  Číselná hodnota vyjadruje množstvo základnej farby, ktorá sa nachádza vo výslednej farbe. Napríklad červená farba sa zapisuje ako 255 – 0 – 0, zelená ako 0 – 255 – 0 a modrá ako 0 – 0 – 255.

Iné projekty

Zdroje 
 http://www.unipo.sk/udk/pdf/Multimedia+na+PC.pdf
 http://grafika.sk/clanok/farby/
 http://www.cookie.sk/slovnik-tvorba-webstranky/r/rgb-farebny-model.htm
 http://pg.kpi.fei.tuke.sk/?q=node/13

Farebné priestory
Počítačová grafika
Fotografia
Farba
Mária Dominika Mazzarellová

Svätá Mária Dominika Mazzarellová (* 9. máj 1837, Mornese, Taliansko† 14. máj 1881, Nizza Monferrato) bola talianska rehoľníčka, vychovávateľka, spoluzakladateľka Inštitútu dcér Márie Pomocnice (saleziánky).

Iné projekty

Externé odkazy 
 Maria Dominica Mazzarello
 Maria Mazzarello

Talianski katolícki svätci
Saleziáni
Rehoľníčky
Kanonizovaní Piom XII.
Blahorečení Piom XI.
Dinijar Rinatovič Biľaletdinov

Dinijar Rinatovič Biľaletdinov (tat.: Diniər Rinat ulı Bilaletdinev, Диниəр Ринат улы Билалетдинев, ; * 27. február 1985, Moskva) je ruský futbalista, ktorý hráva za Everton FC a od roku 2005 je členom ruskej reprezentácie, v ktorej nastúpil aj na Euro 2008.

Externé odkazy 
 Štatistiky hráča na soccernet.com

Ruskí futbalisti
Hráči FK Lokomotiv Moskva
Hráči Majstrovstiev Európy vo futbale 2008
Športovci tatárskeho pôvodu
Ruské osobnosti tatárskeho pôvodu
Osobnosti z Moskvy
Würzburg

Würzburg je mesto bez okresu () v bavorskom vládnom obvode Dolné Fransko (). Je úradným sídlom Dolného Franska a okresu Würzburg. V súčasnosti má toto mesto na Mohane, okolo 130 000 obyvateľov, a tým je po Mníchove, Norimbergu, Augsburgu a Regensburgu na piatom mieste medzi bavorskými veľkomestami. Mesto je biskupským sídlom katolíckej diecézy Würzburské biskupstvo. Najbližšie väčšie mestá sú Frankfurt nad Mohanom, asi  severozápadne, Norimberg  juhovýchodne a Stuttgart  juhozápadne. V roku 2004 oslávil Würzburg svoje 1 300 ročné jubileum. 

Svetoznáma würzburská rezidencia so zámockou záhradou bola v roku 1981 zaradená na zoznam svetového kultúrneho dedičstva UNESCO.

Osobnosti mesta 
 Walther von der Vogelweide (*cca 1170 – † cca 1230), lyrický básnik
 Matthias Grünewald (* 1475 alebo 1480 – † 1528), maliar
 Johann Balthasar Neumann (* 1687 – † 1753), nemecký barokový architekt českého pôvodu
 Wilhelm Conrad Röntgen (* 1845 – † 1923), fyzik, objaviteľ röntgenového žiarenia, nositeľ prvej Nobelovej ceny
 Lilli Lehmannová (* 1848 – † 1929), operná speváčka a pedagogička
 Oswald Külpe (* 1862 – † 1915),psychológ
 Alfred Jodl (* 1890 – † 1946),generál, najbližší vojenský poradca A. Hitlera
 Oskar Dirlewanger (* 1895 – † 1945), dôstojník Waffen SS
 Albert Renger-Patzsch (* 1897 – † 1966), fotograf
 Werner Karl Heisenberg (* 1901 – † 1976), fyzik, spoluzakladateľ kvantovej mechaniky, nositeľ Nobelovej ceny
 Jehuda Amichai (* 1924 – † 2000), nemecko-izraelský básnik
 Klaus von Klitzing (* 1943), fyzik, nositeľ Nobelovej ceny
 Dirk Nowitzki (* 1978),  basketbalista v NBA

Partnerské mestá

Referencie

Iné projekty 

 
Mestá v Bavorsku
Mehmet Âkif Ersoy

Mehmet Âkif Ersoy (* 20. december 1873, Istanbul, Turecko – † 27. december 1936, tamže) bol turecký básnik, spisovateľ, člen parlamentu a autor hymny İstiklâl Marşı (), ktorá je používaná dodnes. Je považovaný za tureckého národného básnika.

Pozri aj 
 İstiklâl Marşı

Iné projekty 

Tureckí básnici
Tureckí spisovatelia
Tureckí politici
Milan Haborák

Milan Haborák (* 11. január 1973, Prešov) je slovenský atlét, venujúci sa vrhu guľou. Slovenský rekord 20,87 m dosiahol v Turnove 23. mája 2004. Súťažil na dvoch OH,  Sydney 2000,  Peking 2008. Je 3 násobným atlétom roka SR  2000,2001, 2002.

Pozitívny dopingový test 
Krátko pred olympijskými hrami v Aténach mu našli v tele ľudský choriogonadotropín. Dostal dvojročný zákaz činnosti.

Letné olympijské hry

Letné olympijské hry 2008 
Na letných olympijských hrách 2008 nepostúpil z kvalifikácie, keď skončil na 30. mieste výkonom 19,32 m.

Letné olympijské hry 2000 
Na letných olympijských hrách 2000 v Sydney postúpil do finále výkonom 20,00 m, kde skončil na 11 mieste.

Vrcholové podujatia 
 ME 1991 Thessaloniki - 4. miesto
 MS 1992 Seoul - 4. miesto (17,97)
 MS 1997 Atény - 31. (17,85) 
 ME 1998 Budapešť – 22. (18,10) 
 MS 1999 Sevilla – 28. (18,37) 
 halové ME 2000 Gent – 12. (19,03)
 OH 2000 Sydney - Q 5. (20,00) 
 OH 2000 Sydney – F 11. (19,06)
 halové MS 2001 Lisabon – 7. (20,05) 
 MS 2001 Edmonton – 16. (19,52) 
 Svetová univerziáda Peking - 3. (19,90)
 halové ME 2002 Viedeň – 15. (19,19)
 ME 2002 Mníchov – 10. (19,40)
 Svetové atletické finále 2002 Paríž 3. (20,40)
 zimné ME vo vrhoch 2002 Pula – 4. (19,66)
 C.I.S.M. 2003 Catania - 1 (19,55)
 halové MS 2003 Birmingham – 7. (20,21)
 MS 2003 Paríž – 12. (19,95)
 Svetové atletické finále 2003 Monte Carlo – 8. (18,97)
 ME 2006 Göteborg – 16. (19,38)
 halové ME 2007 Birmingham -13. (18,84)
 MS 2007 Osaka – 17. (19,55)
 halové MS 2008 Valencia – 13. (19,80)
 OH 2008 Peking - 30 (19,32)
 halové ME 2009 - Turín 7. (19,51)

Referencie 

 https://www.cas.sk/clanok/570510/dvojnasobny-dopingovy-hriesnik-haborak-verim-ze-matej-toth-ocisti-svoje-meno/
 http://tv.sme.sk/v/8990/atlet-milan-haborak-o-svojich-zaciatkoch.html
 http://www.sme.sk/c/745009/atletom-roka-sa-stal-opat-guliar-haborak.html
 http://sport.sme.sk/c/5516296/nazor-ze-vsetci-dopuju-nici-sport-tvrdi-haborak.html
 http://sport.pravda.sk/ostatne-sporty/clanok/101880-haborak-umyselny-doping-je-blbost-chcem-mat-zdravu-rodinu/
 http://sport.pravda.sk/oh-2008/stranka/4390-slovaci-haborak/
 http://www.olympic.sk/sportove-aktuality/guliar-haborak-tretikrat-za-sebou-najlepsim-v-sr
 http://zivot.azet.sk/clanok/8282/od-sportu-k-politike-o-post-primatora-sa-usiluje-aj-znamy-atlet.html
 http://video.tyzden.sk/redakcia/2010/08/05/lampa-z-5-8-2010/ 
 http://sport.pravda.sk/oh-2008/clanok/83927-haborak-dat-sancu-je-silne-gesto/

Iné projekty

Externé odkazy 
 profil Haboráka na iaaf.org

Slovenskí guliari
Slovenskí olympionici
Pretekári VŠC Dukla Banská Bystrica
Osobnosti z Prešova
Atléti na Letných olympijských hrách 2000
Atléti na Letných olympijských hrách 2008
2. slovenská futbalová liga

2. slovenská futbalová liga je druhá najvyššia futbalová súťaž na Slovensku.

Vznik 
Liga vznikla v roku 1993 ako dôsledok zániku Česko-Slovenska a vzniku samostatného Slovenska. Do prvého ročníka bolo zaradených 9 družstiev z posledného ročníka 1. slovenskej národnej ligy, ktoré skončili na 7. až 15. mieste a najlepšie družstvá z 2. slovenskej národnej ligy.

Historické názvy 
 1993/94 - 2. liga
 1994/95 - 2. liga
 1995/96 - 2. liga
 1996/97 - 2. liga
 1997/98 - 2. liga
 1998/99 - 2. liga
 1999/00 - 2. liga
 2000/01 - 2. liga
 2001/02 - 2. liga
 2002/03 - 2. liga
 2003/04 - 2. liga
 2004/05 - 2. liga
 2005/06 - 2. liga
 2006/07 - 1. liga
 2007/08 - 1. liga
 2008/09 - 1. liga
 2009/10 - 1. liga
 2010/11 - 1. liga
 2011/12 - 2. liga
 2012/13 - 2. liga
 2013/14 - 2. liga
 2014/15 - DOXXbet liga
 2015/16 - DOXXbet liga
 2016/17 - 2. liga
2017/18 - 2. liga
2018/19 - 2. liga
2019/20 - 2. liga
2020/21 - 2. liga
2021/22 - 2. liga

Systémy jednotlivých ročníkov 
1993/94 až 1995/96
16 družstiev, každý s každým 1x doma a 1x vonku.

1996/97 až 2000/01
18 družstiev, každý s každým 1x doma a 1x vonku.

2001/02 až 2005/06
16 družstiev, každý s každým 1x doma a 1x vonku.

2006/07
12 družstiev, na jeseň každý s každým 1x doma a 1x vonku. Na jar družstvá na 1.4. mieste hrali s 9.12. družstvom Corgoň ligy prelínaciu súťaž systémom 1x doma a 1x vonku. Družstvá na 5.12. mieste hrali medzi sebou ešte 1x doma a 1x vonku.

2007/08 až 2012/13
12 družstiev, hralo sa trojkolovo. Družstvá, ktoré v predchádzajúcej sezóne skončili na 1. až 6. mieste hrali doma 17x, zvyšné 16x.

2013/14 až 2016/17
Dve skupiny po 12 družstiev, každý s každým 1x doma a 1x vonku. Prvých 6 družstiev z každej skupiny postúpilo do skupiny o postup, každý s každým 1x doma a 1x vonku. Zvyšných 6 družstiev v každej skupine odohralo ešte každý s každým 1x doma a 1x vonku.

 od 2017/18
16 družstiev, každý s každým 1x doma a 1x vonku.

Prehľad medailistov

Majstri

Králi druholigových strelcov

Historická tabuľka 19932016

S = Počet odohratých sezón; Z = Odohraté zápasy; V = Výhry; R = Remízy; P = Prehry; SG = Strelené góly; IG = Inkasované góly 

 FC Senec bolo v sezónach 1993/94 a 2001/02 odpočítaných po 3 body
 Slovanu Bratislava "B" bolo v sezóne 1994/95 odpočítaných 3 body
 Vranovu nad Topľou bolo v sezóne 1996/97 odpočítaných 3 body
 Calexu Zlaté Moravce bolo v sezóne 2001/02 odpočítaných 12 bodov
 Prievidzi bolo v sezóne 2004/05 odpočítaných 6 bodov
 Rimavskej Sobote bolo v sezóne 2005/06 odpočítaných 6 bodov a v sezóne 2015/16 3 body
 VSS Košice bolo v sezóne 2015/16 odpočítaných 3 body

Poznámka: V sezóne 1993/94 sa za výhru udeľovali iba 2 body, no pre potreby historickej tabuľky (rovnaké podmienky pre všetkých) boli prepočítane na 3 body

Druhá najvyššia futbalová súťaž na Slovensku
Futbal na Slovensku
Slovenské futbalové súťaže
Hypercholesterolémia

Hypercholesterolémia je zvýšená hladina cholesterolu  v krvi. Vyskytujúca sa u ľudí približne od 35 rokov, v mladšom veku viacej u mužov, v staršom (pribl. od 55) viacej u žien.

Človek prijíma 15% celkového cholesterolu potravou, ostatných 85% je tvorených v tele. Syntetizuje sa v pečeni a iných tkanivách a bunkách z acetyl CoA. Množstvo cholesterolu závisí od množstva koenzýmu CoA, ktorý je k dispozícii.

Pozri tiež 
dyslipidémia

Metabolické poruchy
Xabi Alonso

Xabier Alonso Olano známy aj pod menom Xabi Alonso (* 25. november 1981, Tolosa, Baskicko) bol baskitský futbalista, hrajúci na poste defenzívneho stredopoliara. V roku 2017 ukončil kariéru.Od roku 2019 je trénerom Realu Sociedad.

Klubová kariéra 
Alonso začal svoju kariéru v Reale Sociedad, po krátkom čase strávenom na hosťovaní v SD Eibar sa vrátil do Primera División. John Toshack menoval Alsonsa kapitánom tímu, a ten pod jeho vedením dosiahol druhé miesto v lige v sezóne 2002-03. V auguste 2004 prestúpil za 10,5 miliónov libier do anglického  Liverpoolu. V prvej sezóne vyhral s tímom Ligu majstrov. V ďalších zápasoch za klub vyhral Community Shield a Pohár FA. Do júla 2009 hrával za anglický klub FC Liverpool. 5. augusta 2009 prestúpil za 30 miliónov libier do klubu Real Madrid  . 28. augusta 2014 prestúpil do klubu FC Bayern München.

Reprezentačná kariéra 
Ako reprezentant Španielska hral na  Majstrovstvách Európy 2004,  Majstrovstvách sveta 2006 a Majstrovstvách Európy 2008. Debut v rámci reprezentácie odohral v apríli 2003 v zápase proti Ekvádoru, ktorý Španielsko vyhralo 4:0. Na Eure 2008 bol členom víťazného tímu. 27. augusta 2014 skončil s reprezentačnou kariérou.

Referencie 

Narodenia v 1981
Španielski futbalisti
Hráči Real Sociedad
Hráči SD Eibar
Hráči Liverpool FC
Hráči Majstrovstiev Európy vo futbale 2004
Hráči Majstrovstiev sveta vo futbale 2006
Hráči Majstrovstiev Európy vo futbale 2008
Hráči Majstrovstiev sveta vo futbale 2010
Hráči Majstrovstiev Európy vo futbale 2012
Majstri sveta vo futbale
Majstri Európy vo futbale
Hráči Real Madrid CF
Michael Ballack

Michael Ballack (* 26. september 1976, Görlitz, Nemecko) je bývalý nemecký futbalový záložník. Pelé ho v roku 2004 zaradil medzi 125 najlepších žijúcich futbalistov.

Korene má v Česku. Počas druhej svetovej vojny  jeho dedko odišiel do Nemecka, kde aj zostal a založil si rodinu. Ballack je známy pre svoju skvelú hru hlavou, presné, tvrdé strely a výborne útočí. Tréneri mu často vyčítali, že nebráni a veľa nebehá, no väčšinou to bol práve on, kto zakladal gólové akcie.

Keď v máji 2006 odišiel z Bayernu do Chelsea, fanúšikovia ho vypískali. V októbri 2008 verejne kritizoval reprezentačného trénera Joachima Löwa za to, že nedáva dostatok priestoru Torstenovi Fringsovi a že úcta voči starším hráčom je v tíme Nemecka minimálna. Neskôr sa Löwovi písomne ospravedlnil.

Referencie

Iné projekty

Externé odkazy 
 Profil na stránkach FC Chelsea
 Oficiálna stránka

Nemeckí národní futbalisti
Hráči Chemnitzer FC
Hráči Majstrovstiev Európy vo futbale 2000
Hráči Majstrovstiev sveta vo futbale 2002
Hráči Majstrovstiev Európy vo futbale 2004
Hráči Majstrovstiev sveta vo futbale 2006
Hráči Majstrovstiev Európy vo futbale 2008
Hráči Chelsea FC
Hráči 1. FC Kaiserslautern
Hráči Bayer 04 Leverkusen
Hráči Bayern München
Fürth

Fürth je mesto bez okresu () v bavorskom vládnom obvode Stredné Fransko (). Mesto je na východe zrastené s Norimbergom. Centrá oboch miest sú od seba vzdialené ca. 7 kilometrov. V roku 2007 bol tomuto mestu k tisícročnému jubileu udelený titul "Mesto vedy" (). Spolu s mestom Erlangen a Norimberg tvorí Fürth európsky metropolitný región Norimberg, jeden z 11 metropolitných regiónov v Nemecku.

Šport 
V meste sídli klub SpVgg Greuther Fürth, ktorý hrá v 2. nemeckej lige.

Osobnosti mesta 
 Henry Kissinger (* 1923), americký diplomat a minister, nositeľ Nobelovej ceny za mier

Partnerské mestá 
  Limoges, Francúzsko, 1992
  Marmaris, Turecko, 1995
  Xylokastro, Grécko, 2001

Referencie

Iné projekty 

 
Mestá v Bavorsku
Andrés Palop

Andrés Palop Cervera známy aj ako Andrés Palop (* 22. október 1973, Valencia, Španielsko) je bývalý španielsky futbalový brankár, majster Európy v roku 2008 a trojnásobný víťaz Poháru UEFA. Po skončení hráčskej kariéry sa stal trénerom.

Gól v osemfinále 
V sezóne 2006/07 v zápase Pohára UEFA proti Šachtaru Doneck vyrovnal na 2-2 v 4. minúte nadstaveného času druhého polčasu, čím zariadil predĺženie zápasu, v ktorom Sevilla vyhrala a postúpila do ďalších fáz. FC Sevilla nakoniec vyhrala celý ročník.

Referencie

Externé odkazy 
 Palop na www.sevillafc.sk

Španielski futbalisti
Hráči Valencia CF
Hráči Getafe CF
Hráči Sevilla FC
Hráči Majstrovstiev Európy vo futbale 2008
Osobnosti z Valencie
Karní Mátá

Karní Mátá (píše sa aj ako Karna Mátá) bola údajne skutočná osoba, ktorá robila zázraky, podľa legiend dokonca vzkriesila aj mŕtve dieťa.  Narodila sa okolo roku 1387 v malej dedinke v indickom štáte Rádžastán. Z dôvodu jej mimoriadnych schopností ju ľudia začali nasledovať ako boha. Jedna legenda vraví, že keď raz vzkriesila mŕtveho človeka, ktorý sa utopil, sa pohádala s bohom smrti, ktorý odmietol prisúdiť nesmrteľnosť jej oddaným. Aby obišla zákon smrti a tým aj boha Jamu, najvernejším oddaným povedala, že nikdy nezomrú, ale že budú dočasne prevtelení do tela potkana. Tento bude neskôr zrodený do božského stavu. Je viac legiend a podľa jednej takto reinkarnovaní nasledovníci obchádzajú smrť. V Indii teda možno nájsť chrám, kde sú potkani uctievaní, avšak na veľké prekvapenie nie sú vôbec nečistotní, skôr naopak. Žijú takto stovky rokov a nepustia medzi seba iných potkanov, čo vyvoláva veľký záujem aj zo strany vedcov, ktorí často chodia tento jav do chrámu Karní Mátá skúmať. Chrám sa nachádza v indickom meste Déšnóké v štáte Rádžastán pri pakistanskej hranici. O Karní Mátá sa verí, že bola inkarnáciou bohyne Šakti. Karní Mátá patrila do kasty čáran, ktorá je súčasťou histórie a kultúry indických štátov Rádžastán a Gudžarát.

Externé odkazy 
Zdroje
Ďalší zdroj v časti Osobnosti

Indické bohyne
Carlos Marchena

Carlos Marchena López známy aj pod menom Carlos Marchena (* 31. júl 1979, Sevilla) je španielsky futbalový reprezentant, v súčasnosti hrajúci v klube Valencia. Hráva na poste stredného obrancu či defenzívneho stredopoliara.  Od roku 2002 je členom španielskej reprezentácie, s ktorou sa stal majstrom Európy na Eure 2008.

Úspechy

Víťazstvá 
 Klubové
 2002, La Liga - s Valenciou
 2004, La Liga - s Valenciou
 2004, Pohár UEFA - s Valenciou
 2004, Európsky superpohár - s Valenciou
 2008, Copa del Rey - s Valenciou

 Reprezentačné 
 2008, Majstrovstvá Európy vo futbale - so Španielskom

Iné projekty

Externé odkazy 
 National team data
 Carlos Marchena
 Carlos Marchena na FIFA.com

Španielski futbalisti
Hráči Sevilla FC
Hráči SL Benfica Lisabon
Hráči Valencia CF
Hráči Majstrovstiev Európy vo futbale 2004
Hráči Majstrovstiev sveta vo futbale 2006
Hráči Majstrovstiev Európy vo futbale 2008
Majstri Európy vo futbale
Hráči Majstrovstiev sveta vo futbale 2010
Majstri sveta vo futbale
Osobnosti zo Sevilly
Álvaro Arbeloa

Álvaro Arbeloa Coca skrátene Álvaro Arbeloa (* 17. január 1983, Salamanca, Španielsko) je bývalý španielsky futbalový reprezentant, ktorý hráva na poste pravého obrancu. V roku 2016 ukončil kariéru.

Úspechy 
 Reprezentačné 
 2008, Majstrovstvá Európy vo futbale - so Španielskom

Narodenia v 1983
Španielski futbalisti
Hráči Real Madrid CF
Hráči Liverpool FC
Hráči Deportivo La Coruña
Hráči Majstrovstiev Európy vo futbale 2008
Hráči Majstrovstiev sveta vo futbale 2010
Hráči Majstrovstiev Európy vo futbale 2012
Majstri sveta vo futbale
Majstri Európy vo futbale
Luis Aragonés

José Luis Aragonés Suárez známy aj pod menom Luis Aragonés (* 28. júl 1938, Madrid, Španielsko – + 1. február 2014, Madrid) bol španielsky futbalový tréner, ktorý v minulosti pôsobil ako hráč - útočník.

Bol v nominácií pre Euro 1964, ale v žiadnom zápase nenastúpil. Bol známy tým, že nedával najavo svoje emócie.

Trénerská kariéra

Reprezentačná 
V roku 2004 prevzal španielsku reprezentáciu po neúspešnom Eure 2004, kde národný tím vypadol v skupine. Na Majstrovstvách sveta 2006 s ním vypadol v osemfinále proti Francúzsku po výsledku 1-3. Na Majstrovstvách Európy 2008 skončili Španieli prví, napriek tomu sa Aragonés vzdal funkcie reprezentačného trénera. Povedal: Som ako mlieko. Keď mu vyprší dátum spotreby, nemôže sa viac piť.

Referencie 

Španielski futbaloví tréneri
Hráči Real Madrid CF
Hráči Getafe CF
Hráči Real Betis
Hráči Atlético Madrid
Hráči Recreativo Huelva
Hráči Majstrovstiev Európy vo futbale 1964
Tréneri Majstrovstiev sveta vo futbale 2006
Tréneri Majstrovstiev Európy vo futbale 2008
Osobnosti z Madridu
Sextus Pompeius Festus

Sextus Pompeius Festus bol rímsky gramatik žijúci na prelome 2. a 3. storočia, pravdepodobne v Zaalpskej Galii.

Festus vytvoril 20-dielny výťah z rozsiahlej encyklopédie De verborum significatu (O význame slov) Verria Flacca. V jeho prípade nejde len o jedodnuché skrátenie vydanie Flaccovho diela, ale popritom aj o jeho čiastočné prepracovanie a rozšírenie, svojim spôsobom samostatnú novú prácu. Z Flaccovej encyklopédie napríklad vynechal niektoré príliš zastarané slová, ktorým venoval samostatné, nám nedochované pojednanie Priscorum verborum cum exemplis (Kniha starobylých slov s príkladmi). Dielo Pomepia Festa bolo samo osebe natoľko rozsiahle, že z neho v 8. storočí vznikol ďalší výťah, ktorého autorom je Paulus Diaconus.

Festov výťah sa dochoval v jedinom poškodenom rukopise, neapolskom Codex Farnesianus z 11. storočia. Už pri objavení počas Renesancie z neho polovica chýbala (zachovaná časť obsahuje iba položky pod písmenami M-V, aj to v rôznom stave). Od roku 2006 beží na University College London vedecký projekt s cieľom zrekonštruovať dochované zlomky z Verria Flacca, Sexta Pomepeia Festa a Paula Diacona s cieľom vytvoriť kritický korpus, ktorý by umožnil výskumníkom lepšie pracovať s dochovaným materiálom, a súčasne skúmať dielo troch gramatikov v kontexte, v ktorom vznikalo, a dobu, v ktorej pôsobili.

Literatúra

Zdroje

Externé odkazy 
Festus Lexicon, projekt UCL

Spisovatelia starovekého Ríma